དམག་འཁྲུག་དེའི་ནང་ཉི་ཧོང་མཉམ་ཞུགས་བྱེད་སྲིད་མིན་ནི་དྲི་བ་གནད་འགག་ཅིག་རེད།ཉི་ཧོང་ལ་མཚོན་ན།བྱང་ཀོ་རི་ཡ་དང་རྒྱ་ནག་གཉིས་སྟོབས་ཤུགས་ཆེ་རུ་འགྲོ་བཞིན་པ་དེ་ཉི་ཧོང་རྒྱལ་ཁབ་ཀྱི་བདེ་སྲུང་ལ་ཉེན་ཁ་ཆེན་པོ་ཡིན་པ་ཚོར་གྱི་ཡོད།ལྷོ་བྱང་ཀོ་རི་ཡ་གཉིས་ཕན་ཚུན་དམག་འཁྲུག་བྱེད་སྐབས་བྱང་ཀོ་རི་ཡས་ཞོར་ལ་ཉི་ཧོང་ལའང་གནོད་སྐྱོན་བཟོ་ཡི་ཡོད་པར་བརྟེན།ཉི་ཧོང་གིས་ཨ་རི་ལ་དམག་རོགས་བྱེད་པ་མ་ཟད།ལྷོ་ཀོ་རི་ཡ་ལའང་མངོན་མེད་ཐོག་དམག་རོགས་བྱེད་ཀྱི་རེད།གལ་ཏེ་རྒྱ་ནག་དང་བྱང་ཀོ་རི་ཡ་གཉིས་ལ་རྒྱལ་ཁ་འཐོབ་རྒྱུའི་ཉེན་ཁ་ཆེན་པོ་ཡོད་ན་ཉི་ཧོང་གིས་ཨ་རིའི་ཕྱོགས་སུ་ལངས་ནས་དམག་འཁྲུག་ནང་ཞུགས་ཀྱི་རེད།དེ་ལྟར་བྱུང་ན་ཉི་ཧོང་གི་དམག་དང་དཔལ་འབྱོར་སྟོབས་ཤུགས་ཀྱིས་དམག་འཐབ་དེར་ཤུགས་རྐྱེན་ཆེན་པོ་སྤྲོད་ངེས་རེད།